text: Стандарт на породата черен териер
  Черен териер »
  Автор Тема: Стандарт на породата черен териер (Прочетена 2113 пъти)
  « -: 04.07.2009 15:17:37 »
  (Black Terrier, Черный терьер)
  FCI номер на стандарта: 327 от 19.02.1996 г.
  Дата на публикация на валидния оригинален стандарт: 29.09.1983 г.
  Подсекция 4 - Черен териер
  Руският черен териер е куче над средния размер. Силно, с масивна костна структура и добре развита мускулатура. Кожата е плътна и еластична, без бръчки и провисналости. Кучетата от тази порода са злобни, недоверчиви към непознати; добре се приспособяват към различни климатични условия. Черният териер лесно се подава на обучение.
  Здрава с тенденция към грубост.
  Недостатъци: Незначителна олекотеност на конструкцията, недостатъчен мускулен тонус.
  Сериозни недостатъци: Лека костна структура, слаб мускулен тонус, олекотена конструкция.
  Отношението на дължината на тялото към височината при холката е 100-105.
  Недостатъци: Леко удължен формат (106-108).
  Сериозни недостатъци: Формат, по-удължен от 108
  Много енергично, решително, с устойчив темперамент, но със силна отбранителна реакция в активна форма.
  Недостатъци: Плахост, излишна раздразнителност, пасивнос.
  Сериозни недостатъци: Страх, силна раздразнителност, силна пасивност.
  Типични характеристики за пола:
  Ясно изразен полов диморфизъм. Мъжките кучета са по-високи, по мускулести и по-масивни от женските.
  Недостатъци: Не големи отклонения от половия тип.
  Сериозни недостатъци: Силни отклонения от половия тип. Мъжки кучета в женски тип.
  Дълга, умерено широка в черепната част, със заоблени скули. Челото е плоско. Стопът е забележим, но не рязък. Муцуната е паралелна на горната линия на черепа, масивна, леко заострена. Дължината на муцуната е леко по-къса от дължината на черепа.
  Мустаците и брадата придават на муцуната отрязана и квадратна форма. Устните са плътни и месести. Горната устна е до линията на долната челюст, без да е провиснала.
  Недостатъци: Малка глава, заоблено чело, слабо забележим или силно изразен стоп, изпъкнали скули, меки устни.
  Сериозни недостатъци: Груба глава, много лека или много тежка, заоблена глава; къса, остра или вирната муцуна.
  Уши: Поставени високо на главата, висящи на хрущялите си, малки и триъгълни по форма. Предните ръбове на ушите прилягат към скулите.
  Недостатъци: Ниско поставени, дълги, стърчащи, уши неприлегнали към скулите.
  Сериозни недостатъци: Повдигнати на хрущялите, полуизправени уши.
  Очи: Малки, с овална форма, косо поставени, тъмни на цвят.
  Недостатъци: Големи или недостатъчно тъмни очи. Видим трети клепач. Видимо възпаление на очната ципа. Присъствие на бяло белмо по очите.
  Сериозни недостатъци: Светли на цвят очи, кривогледство.
  Зъби: Големи, бели на цвят, плътно прилегнали един към друг. Резците са разположени на една линия, захапката е ножична.
  Недостатъци: Не добре развити зъби, несъответстващи на възрастта на кучето, повредени зъби, неоказващи влияние на правилността на захапката. Отсъствието на два първи премолари или отсъствие на един от първите премолари и един от вторите премолари. Недостатъчно плътни един към друг.
  Сериозни недостатъци: Много малки зъби, липсващи зъби; неподредени резци; всякакви отклонения от ножичната захапка; Зъби със повреден емайл.
  Дълга, масивна, суха, поставена на ъгъл 40-45 градуса спрямо готната линя на гърба.
  Недостатъци: Къса шия, натоварена шия, провиснала или ниско носена шия.
  Гърди: Широки, дълбоки, с видимо няколко изпъкнали ребра. Долната част на гръдния кош достига нивото на лактите или леко по-надолу.
  Недостатъци: Не добре изпъкнали гърди, гърди недостигащи нивото на лактите, леко плоски ребра.
  Сериозни недостатъци: Бъчвовидни, прекалено широки, недостатъчно ниски, плоски или тесни гърди.
  Корем: Прибран над долната линия на гърдите.
  Недостатъци: Силно извит, като на уипет, корем.
  Холка: Висока, ясно изразена, над горната линия на гърба.
  Недостатъци: Ниска, недобре развита холка.
  Гръб: Прав, широк, мускулест.
  Недостатъци: Слаб гръб, тесен или недостатъчно замускулен.
  Сериозни недостатъци: Вдлъбнат или изпъкнал гръб.
  Поясница: Къса, широка, мускулеста и леко засводена.
  Недостатъци: Дълга, недостатъчно засводена.
  Сериозни недостатъци: Лошо споена, тясна или много засводена.
  Крупа: Широка, мускулеста, с едва видим наклон по посока на опашката, която е поставена високо на крупата.
  Недостатъци: Хоризонтална крупа или леко наклонена крупа, недостатъчно замускулена.
  Сериозни недостатъци: Полегата или тясна крупа.
  Високо поставена, дебела, късо купирана, около 3-ти - 4-ти прешлен.
  Недостатъци: Ниско поставена, неправилно купирана опашка.
  Сериозни недостатъци: Некупирана опашка.
  Гледани отпред, крайниците са прави и паралелни. Ъгълът на рамменно-лопатъчната става е 110 градуса. Лактите са в направление строго назад. Подраменете са къси и вертикални. Метакарпусите са къси и прави.
  Недостатъци: Плешките са леко изправени, лактите са леко извъртени навътре или навън, слаби метакарпуси, извъртени навътре или навън.
  Сериозни недостатъци: Изправени плешки; силно изкривени лакти; изкривени подрамене; слаби метакарпуси.
  Гледани отзад, крайниците са прави и паралелни, но се държат малко по широко отколкото предните. Бедрата са мускулести и добре развити. Подбедрата са дълги и косо поставени. Скакателните стави са сухи и добре развити. Метатарзусите са масивни, дълги и почти вертикални.
  Недостатъци: Слаб мускулен тонус, къси крайници, леко кравешки тип скакателни стави (или кривокраки). Леко изправени ъгли или тесни ъгли на скакателните стави. Заешки лапи.
  Сериозни недостатъци: Същите като недостатъците, но по-изразени. Много висока задница. Идеално прави или с много тесен ъгъл скакателни стави.
  Лапи (Предни и задни лапи):
  Плътни, с леко сводести възглавнички, кръгли по форма.
  Недостатъци: Лапи, позиционирани навън или навътре.
  Сериозни недостатъци: Плоски или изкривени лапи.
  Свободни, хармонични и плавни. Скъсения тръс или галоп са предпочитани походки. При тръс крайниците трябва да се движат в права линия, с предни крайници приближаващи се към медиалната линия. Гърба и поясницата еластично пружинират.
  Недостатъци: Леки отклонения от праволинейните движения на крайниците. Недостатъчен разкрач на предните и задните крайници.
  Сериозни недостатъци: Сковани или тежки движения, при движение задните крайници не са прави (лъкатушещи движения), небалансирани движения на задницата (подскачане на задните крайници), раван.
  Космена покривка: Косъмът е груб, твърд, обилен и много гъст. Начупен, дълъг между 4 и 10 см, косъм покрива цялото тяло. По муцуната козината образува груби, подобни на четка мустаци по горната устна и брада по долната устна. Над очите - груби и четинести вежди. По шията и холката, козината е по-дълга и образува грива. Предните крайници чак до лактите и задните крайници до бедрата са покрити с груба и дълга козина. Подкозината е плътна и добре развита.
  Недостатъци: Прав косъм, не начупен. Вълнист косъм, мек косъм, по-дълъг от 10 см косъм. Недостатъчно оформени мустаци, брада и вежди. Къдрав косъм.
  Сериозни недостатъци: Косъм по-дълъг от 15 см, мек, свободно падащ косъм, къс косъм, гладък косъм. Отсъствието на козина, оформяща главата и крайниците.
  Цвят: Черен или черносребрист косъм.
  Недостатъци: Кафяв със сребърен отенък, малко бяло петно на гърдите.
  Сериозни недостатъци: Кавяв или сив косъм, червеникави подпали; бели петна на брадата, главата, шията и краката.
  Мъжки: 66–72 см;
  Женски: 64–70 см.
  Недостатъци: Лека дългокракост или късокракост на крайниците. Височина при холката под 66 и над 72 см при мъжките, под 64 и над 70 см при женските.
  Сериозни недостатъци: По-висока крупа или ниска холка. Височина при холката по-малка от 65 см или по-голяма от 74 см при мъжките и по-малка от 63 и по-голяма от 72 см при женските.
  - Всяко отклонение от ножичната захапка;
  - Шарено оцветени. Бели петна по лапите. Червени петна. Сива козина.
  - Отсъствие на резец или кучешки зъб. Отсъствие на някой трети премолар или някой четвърти премолар. Отсъствие на някой молар.